钦定古今图书集成/历象汇编/庶征典/第008卷 > 墨子 > 《尚同中》
## 钦定古今图书集成/历象汇编/庶征典/第008卷 > 墨子 > 《尚同中》

夫既尚同乎天子，而未尚同乎天者，则天菑将犹未
正也。故当若天降寒热不节，雪霜雨露不时，五谷不
熟，六畜不遂，疾菑戾疫，飘风苦雨，荐臻而至者，此天
之降罚也，将以罚下人之不尚同乎天者也。故古者
圣王明天鬼之所欲，而避天鬼之所憎，以求兴天下
之利，除天下之害。是以率天下之万民，斋戒沐浴，洁
为酒醴粢盛，以祭祀天鬼。